
Da li je zabranjeno loviti u Medini i lomiti njeno drveće?


* 
* 
* 
* 
* 
* 
* 

 
Da li je zabranjeno loviti u Medini i lomiti njeno drveće?

Enes, radijallahu anhu, pripovijedao je da je Vjerovjesnik, sallallahu alejhi ve sellem, jednom prilikom rekao: “Medina je sveto područije od toga i toga brda do toga i toga brda,  njeno se drveće ne siječe, niti se u njoj uvodi kakva novotarija, jer ko u njoj uvede kakvu novotariju, neka je na njega Allahovo prokletstvo, prokletstvo meleka i svih ljudi. ” Ehu Hurejra, radijallahu anhu, govorio je: “Da u Medini vidim gazele kako pasu, ne bih ih poplašio jer je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: ‘Sve što se nalazi između dva brda s crnim kamenjem sveto je područje. ‘ ” Džabir, radijallahu anhu, prenio je sljedeće Vjerovjesnikove, sallallahu alejhi ve sellem, riječi: (Ibrahim je učinio svetom Meku, a ja proglašavam svetom Medinu, i to područije između dva brda s crnim kamenjem: njeno se drveće ne siječe, niti se u njoj lovi. ”


Propisi u vezi s poglavljem


Prvo, Medina je sveta, kao što je sveta i Meka, njena divljač i drveće sveti su. To je stav većine ashaba. Navedni su hadisi autentični i jasni o tom pitanju, iz njih se jasno vidi da je mišljenje onih učenjaka koji tvrde da se ti hadisi mogu razumjeti u prenesenom značenju – ništavno.


Drugo, ***[kazna](https://pitajucene.com/search/kazna/questions/ "Pretraži pitanja o kaznama")*** za onoga ko u Medini učini prijestup s tim u vezi, jeste uzimanje njegove odjeće, na osnovu predanja u kojem stoji da je Sa’d b. Ebu Vekkas, jašući prema svojoj rezidenciji u dolini El-Akik, zateko nekog roba da lomi grane, ili bere lišće, pa mu je uzeo svu njegovu odjeću. Kada se Sa’d vratio, vlasnici roba zatražili su da mu vrati odjeću, odnosno upitali su moraju li oni to nadoknaditi, a on im samo reče: “Bože sačuvaj, zar da vratim nešto što mi je Resulullah, sallallahu alejhi ve sellem, dodijelio”, i odjeću nije vratio.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


